Mesto Šamorín, Mestský úrad, Hlavná 37, 931 01 Šamorín

**Všeobecne záväzné nariadenie mesta Šamorín č. 3/2020**,

**ktorým sa mení a dopĺňa VZN mesta Šamorín č. 9/2009 o určení názvu ulíc a iných verejných priestranstiev na území mesta Šamorín v znení VZN č. 3/2014 a VZN č. 2/2016 VZN č. 4/2019 ( ďalej len „VZN“)**

**Návrh VZN:**

* vyvesený na úradnej tabuli mesta: 17.03.2020
* zverejnený na internetovej stránke mesta: 17.03.2020

**Lehota na predloženie pripomienok k návrhu VZN:** do (vrátane) 27.03.2020

**Doručené pripomienky:** 0

**VZN schválené Mestským zastupiteľstvom v Šamoríne**: 05. 05. 2020, pod č. 14/2020/VII.

**VZN vyvesené na úradnej tabuli Mesta Šamorín**: 07. 05. 2020

**VZN zverejnené na internetovej stránke Mesta Šamorín:** 07. 05. 2020

**VZN nadobúda účinnosť:** 22. 05. 2020

za mesto: Ilona Almási

**Všeobecne záväzné nariadenie mesta Šamorín č. 3/2020**,

**ktorým sa mení a dopĺňa VZN mesta Šamorín č. 9/2009 o určení názvu ulíc a iných verejných priestranstiev na území mesta Šamorín v znení VZN č. 3/2014 a VZN č. 2/2016 VZN č. 4/2019 ( ďalej len „VZN“)**

**Čl. I**

Týmto VZN sa mení a dopĺňa VZN mesta Šamorín č. 9/2009 o určení názvu ulíc a iných verejných priestranstiev na území mesta Šamorín v znení VZN č. 3/2014,  VZN č. 2/2016 a VZN č. 4/2019 nasledovne:

V § 3 sa dopĺňajú odseky 11 až 14, ktoré znejú:

1. Pri pomenovaní verejného priestranstva sa prihliada na charakter, históriu, tradície mesta, ako aj na geografické názvy tradične používané v meste. Názov má podľa možnosti odkazovať na umiestnenie daného verejného priestranstva v rámci územia mesta a na miestne historické súvislosti. Verejné priestranstvá sa môžu pomenovať po predmete, zveri, rastline, historickej udalosti, geografickom názve alebo pojme.
2. Názov verejného priestranstva nemôže obsahovať dátum.
3. Názov verejného priestranstva je možné zmeniť iba v mimoriadne odôvodnenom prípade.
4. Verejné priestranstvo môže byť pomenované výlučne po takej osobe, ktorej život alebo pôsobenie sú spojené s mestom Šamorín, resp. ktorá svojou prácou sa zaslúžila o dobré meno mesta a:
5. mala vynikajúce zásluhy v akejkoľvek oblasti života a je všeobecne uznávanou osobou v rámci mesta,
6. ktorá vykonala významný čin v oblasti vedy, umenia, športu alebo spoločenského života a jej osoba si zaslúži úctu a zachovanie jeho pamiatky.

§ 4 ods. 1 sa dopĺňa o ďalšiu novovytvorenú ulicu podľa situačného plánu, a to:

Podlesná ulica – Erdőalja utca

ktorý tvorí neoddeliteľnú prílohu tohto VZN.

**Čl. II**

1. Na tomto VZN mesta Šamorín sa uznieslo Mestské zastupiteľstvo mesta Šamorín dňa ....

pod č. ......

2. Toto VZN mesta Šamorín nadobúda účinnosť 15-tym dňom odo dňa vyvesenia na úradnej

tabuli mesta Šamorín, dňa ......

Príloha: Situačný plán

**Csaba Orosz**

**primátor mesta**